Kostel Gerndorf

Kostel Gerndorf (20. oktoober 1945 – 27. juuni 2019 Tallinn) oli eesti majandusteadlane, majanduskandidaat (1975). 

Kostel Gerndorf lõpetas 1964 Tallinna 20. Keskkooli ja 1969 Tallinna Polütehnilise Instituudi majandusteaduskonna, olnud 1961–1971 sealsamas assistent, 1975–1976 vanemõpetaja, aastast 1977 dotsent, 1989–1992 juhtimise ja plaanimise kateedri juhataja ning 1992–1999 Tallinna Tehnikaülikooli majandusteaduskonna ärikorralduse instituudi organisatsiooni ja juhtimise õppetooli juhataja, aastast 1999 samas dotsent; 1995–2001 ühtlasi Eesti Erastamisagentuuri arendusdirektor. Teadustöös keskendunud protseduurianalüüsile, uurimusi organisatsiooniteooria ja äriühingute valitsemise alalt. Tegutsenud ka konsultandina, 1996–98 Eesti Konsultantide Assotsiatsiooni juhatuse liige. 

Kuulus 1988–91 Eestimaa Rahvarinde eestseisusesse, oli 1988–90 Isemajandava Eesti ettepaneku (IME) probleemnõukogu liige, IME kontseptsiooni autoreid. Oli 1977–1987 Tallinna Bibliofiilide Klubi asutajaliige ja aseesimees, 1982–1990 Eesti Majandusteaduse Seltsi juhatuse liige.

Tunnustus
 2005 Valgetähe V klassi teenetemärk

Viited

Välislingid
27. juuni 2019, kell 11:09, Suri Kostel Gerndorf, err.ee
07. veebruar 2005, 0:01, Üks endisi Rahvarinde juhte loobub riiklikust autasust, postimees.ee
 otsing Kostel Gerndorf delfi.ee-st
Kukul külas, eetris: 08. november 1998, saatejuht oli Erki Berends
 arhiiv.err.ee
 https://arhiiv.err.ee/vaata/eestimaa-rahvarinde-volikogu-koosolek-90327
 https://arhiiv.err.ee/vaata/kostel-gerndorfi-raamatud
 https://arhiiv.err.ee/vaata/eestimaa-rahvarinde-kongress-eestimaa-rahvarinde-kongress-01-02-10-1988-tallinna-linnahallis-16
 https://arhiiv.err.ee/vaata/eestimaa-rahvarinde-kongress-eestimaa-rahvarinde-kongress-01-02-10-1988-tallinna-linnahallis-10
 https://arhiiv.err.ee/vaata/tookollektiivide-liidu-loomine-linnahallis-30-11-1988-tookollektiivide-liidu-loomine-linnahallis-30-11-1988-03

Eesti majandusteadlased
Tallinna Tehnikaülikooli õppejõud
Tallinna Tehnikaülikooli vilistlased
Valgetähe V klassi teenetemärgi kavalerid
Rahumäe kalmistule maetud
Sündinud 1945
Surnud 2019